സംസ്ഥാനത്ത് വാഹനങ്ങളില് രൂപമാറ്റം രൂക്ഷമാകുന്നു രണ്ട് വര്ഷത്തിനിടെ 9040 വാഹനങ്ങള് പിടിച്ചെടുത്തു തിരുവനന്തപുരം: സംസ്ഥാനത്ത് വാഹനങ്ങളില് രൂപമാറ്റം വരുത്തുന്നത് യുവാക്കള്ക്കിടയില് ഇപ്പോള് വലിയ തോതില് വ്യാപകമാകുന്നു. കഴിഞ്ഞ രണ്ട് വര്ഷത്തിനിടയില് ചട്ടം ലംഘിച്ച് രൂപമാറ്റം വരുത്തിയ 9040 വാഹനങ്ങളാണ് മോട്ടോര് വാഹന വകുപ്പ് പിടിച്ചെടുത്തിട്ടുണ്ട്. 4.75 കോടി രൂപയാണ് പിഴ ചുമത്തിയത്. രൂപമാറ്റം വരുത്തി അതിവേഗം പായുന്ന വാഹനങ്ങള് ഉണ്ടാക്കിയ അപകടങ്ങളുടെ കണക്ക് 814. ഓരോ വാഹനങ്ങള്ക്കും അത് രൂപകല്പന ചെയ്ത് നിര്മ്മിക്കുന്ന കമ്ബനികള് ഡിസൈന് അംഗീകാരം നല്കിയിട്ടുണ്ട്. ഇപ്രകാരം രജിസ്റ്റര് ചെയ്ത വാഹനത്തിന്റെ രൂപം മാറ്റാന് നിയമ പ്രകാരം എന്ന നിബന്ധനകളുണ്ട്. മോട്ടോര് വാഹന വകുപ്പിന്റെ അനുമതിയോടെ ആര്സി ബുക്കില് ഈ മാറ്റങ്ങള് കൃത്യമായി രേഖപ്പെടുത്തേണ്ടതുണ്ട്. ഇത് മറ്റ് യാത്രക്കാരെ അപായപ്പെടുത്തില്ലെന്ന ഉദ്യോഗസ്ഥര് സാക്ഷ്യപ്പെടുത്തിയാല് മാത്രമേ അനുവാദം കിട്ടൂ. എന്നാല് സ്റ്റിക്കര് മുതല് വാഹനത്തിന്റെ ടയര്വരെ ഒട്ടുമിക്ക ഭാഗങ്ങളും അനുമതിയില്ലാതെ മാറ്റി അവതരിപ്പിച്ച് വൈറലാക്കുകയാണ് ഇപ്പോഴുള്ള ട്രെന്ഡ്. ഇബുള് ജെറ്റ് അതില് ഏറ്റവും ഒടുവിലത്തെ സംഭവമാണ്. ലോക്ഡൗണ് കാലത്താണ് ഇത്തരം പ്രവണതകള് കൂടിയതെന്ന റിപ്പോര്ട്ടുകളും ഉണ്ട്.The post സംസ്ഥാനത്ത് വാഹനങ്ങളില് രൂപമാറ്റം രൂക്ഷമാകുന്നു രണ്ട് വര്ഷത്തിനിടെ 9040 വാഹനങ്ങള് പിടിച്ചെടുത്തു first appeared on MalayalamExpressOnline.